După ce criticat-o în repetate rânduri pe Viorica Dăncilă, Monica Macovei a dat dovadă că nici ea nu ştie să folosească limba română în mod corect.

Europarlamentarul a vorbit, marţi, în plenul Parlamentului European, despre situaţia statului de drept din România, atacându-i dur pe liderii PSD-ALDE. Doar că ea a reuşit, la un moment dat, să stâlcească limba română cu un dezacord: "românii este un popor viu".

"Dragnea și Tăriceanu atacă acum Europa, pentru că minciuna le-a fost descoperită. România nu e un grup de politicieni corupți, România este un loc de oameni, iar mulți au plecat din țară, însă vor acasă. Presa e amenințată de un om care a fost condamnat penal. Dragnea a decis să îngroape presa. Justiția e primul dușman al PSD și ALDE, au schimbat legile justiției ca să scape de acuzații. PSD și ALDE se folosesc de protocoale. Românii protestează. Nu sunt inerți. Românii este un popor viu și va riposta întotdeauna să își apere democrația", a spus Monica Macovei, în cadrul intervenţiei sale.

